13.Барање 14-122/1

**1)** **Кои национални политики (стратегии, закони и програми) беа усвоени / изменети во текот на 2021 година во областа на интеграција на Ромите ?**

Подготвена е Националната Стратегија за Роми 2022 - 2031, и поставена на енер на страната на Министерството за труд и социјална политика, до средина на јануари 2022 година, како можност за дополнување и коментирање.

Во јануари 2022 година, финалниот документ ќе биде доставен до Влада на Република Северна Македонија за разгледување и усвојување.

Подготвен е Национален акционен план за жените Ромки во Република Северна Македонија за периодот 2022-2024 година. Во јануари 2022 година, Националниот акционен план ќе биде доставен до Влада на Република Северна Македонија за разгледување и усвојување.

**2) Пленарни состаноци на Секторската работна група за интеграција на Ромите во текот на 2021 година ?**

На крајот на 2019 година по одржување на првата работна средба ингеренциите за раководење и координирање на Секторската работна група за интеграција на Ромите е дадена на Кабинетот на Министерот без ресор за имплементација на Стратегијата за подобрување на состојбата на Ромите како водечка институција во соработка со Министерството за труд и социјална политика.

Во текот на 2020 година и 2021 година прашањата за Ромите се содржани и се опфаќат во рамките на работните средби на Секторската работна група за образование, вработување и социјална политика, со фокус на активности за подобрување на квалитетот на социјалните услуги за Ромите.

Во 2021 година реализирани се две пленарни седници на Секторската работна група за образование, вработување и социјална политика, одржани на 25.05.2021 и 30.6.2021 година, на кои при планирање на областите на интервенција се планира вклученост на ромската заедница посебно во поддршка на напорите за справување со родово-базираното и семејното насилство.

Линк до достапни документи за споменатите пленарни седници на веб-страната на министерството:

<https://mtsp.gov.mk/srg-obrazovanie-vrabotuvanje-i-socijalna-politika.nspx>

Во ноември 2021 година, во рамките на одржувањето на работниот состанок на Поткомитетот за правда и внатрешни работи во Брисел разгледан е Акцискиот план за мониторинг на имплементацијата на заклучоците од 8-от состанок за социјална интеграција на Ромите во Република Северна Македонија (19 септември 2019 година), ажуриран со податоци до крај на 2021).

Линк до документот:

<https://www.mtsp.gov.mk/content/pdf/2022/EN%20Final%20%20AP_Roma%20Seminar%20conlusions_%2015.11.pdf>